钦定古今图书集成/明伦汇编/氏族典/第315卷 > 《廖用贤尚友录》 > 平季
## 钦定古今图书集成/明伦汇编/氏族典/第315卷 > 《廖用贤尚友录》 > 平季

按《魏书平季传》，“季字稚穆，燕国蓟人。父雅谋反，季坐
腐刑，入事宫掖。久之，除小黄门。以忤旨出为洛县令，
不拜，仍除奉朝请。灵太后反政，授宁朔将军、长水校
尉，领黄门令，转前军将军、中给事中，出为新兴太守。
肃宗崩，与尔朱荣等议立庄帝。庄帝即位，起拜平北
将军、肆州刺史。寻除抚军将军、中侍中。以参谋之勋，
封元城县开国侯。前废帝以为车骑将军、右光禄大
夫。”永熙三年卒。